Snap, crackle, pop &rarr
28 antwoorde op UP Aula: 'n Nuwe fase
loudavisi het gesê op September 1, 2012
Dawerende applous vir hierdie pragtige skrywe!
benvanbruggen het gesê op September 1, 2012
Mooi geskryf, Frannie. (Was jy n joernalis ?)
sirpsa het gesê op September 1, 2012
Ons was ook daar en ek was net so beïndruk.
Ek het 'n paar selfoonfoto's geneem en wik en weeg nog of ek dit gaan plaas.
Dankie vir die kompliment, Bruggie! Nee – ek's te sleg met spertye ;0)
Dankie, Lou – ek maak 'n kniebuiginkie en glimlag skaam…
Ek hoop jy maak so – sou dit graag wou sien. Ek het nogal gewonder hoeveel van ons bloggers was daar.
Jy is waardig….
Ha – ek beplan 'n pos wat daardie indruk beslis sal weerspreek!
Ientjie het gesê op September 1, 2012
Weereens pragtig gestel en beskryf. Dankie vir die geleentheid om saam daar te kon wees.
Pragtige getuienis… jy mag maar!
louisna het gesê op September 2, 2012
Jy boor pragtige memories raak.
Tydens Tukkies se 100ste verjaarsdag het ek 'n lang bedankingsbrief aan die dekaan geskryf. Hier is 'n kort uittreksel:
PROF ELIZE BOTHA
Ek was bevoorreg om deur Prof Elize Botha in die Afrikaanse letterkunde onderrig te kon word. Wat 'n formidabele vrou! Haar interpretasie van PG du Plessis se Hertzogprys-bekroonde "Siener in die Suburbs" was een van verskeie kragtoere wat my na al die jare steeds helder bybly. Die temas van die liefde wat sy so sielvol en meesterlik oorgedra het weerklink dekades later steeds in my gedagtes. Suid-Afrika het 'n sielvolle intellektuele reus verloor. Prof Elize ons salueer jou.
Jammer ek plak hier, maar ek is meegevoer.
My universiteitsdae was louter pret en die tydperk 1973 tot 1976 seker die heel gelukkigste in my ganse lewe.
Ek onthou die kommervrye dae op die rusbank langs Coert Steynberg se bronsbeeld van die lenige rooibok op die Tukkie kampus. Ek het ma se toebroodjies uit my tupperware kosblik geëet en die talle mooi meisies intens bewonder en begeer. Pas uit die army waar daar net manne en die sammajoor se bejaarde oorgewig dogter met haar rasperstem was, kon ek nie glo dat soveel skoonheid een mens se oë op een slag beskore kon wees nie.
Die verruklike sagte wiegende kurwes van die vlees, keurig verpak in veelkleurige rokke en skeppings van noupassende langbroeke en gladde modieuse bloese het my tot-nog-toe eng gees en parate vlees dag en nag geteister. Langs die lenige rooibok het die vroulike liggaam nuwe betekenis gekry, en die geringste aanduiding van fyn ondergoedjies, of dit nou deurskyn en of die patroon bloot afgedruk word, het rigting en struktuur gegee, en veral begrip gevorm vir die fynste en begeerlikste kant van menslike emosie.
Daardie vroeë gewaarwordings word iewers in 'n spesiale plek in die brein afgeëts en bly hang soos 'n hardeskyf wat nie geformat kan word nie.
Neander het gesê op September 2, 2012
Natuurlik het die gehoor die vierings waardeer, maar dis baie elitisties. Dit gaan nooit by die gepeupel uitkom nie.
Ek was die vorige dag ook daar by Sci Enza en toe het die ANC opruiende pamflette versprei.
Joanna Graham het gesê op September 2, 2012
Ai Fran, my hart loop toe so saam met jou deur die herinneringe. En ek snik amper oor die glaskat. Tien uit tien. Ek sukkel om my boodskappe oop te kry, maar ek gaan nou weer probeer.
rosiemetdorings het gesê op September 2, 2012
ek en Doring het in die 70's altyd na die kleedrepetisies gaan kyk – al wat ons as jonggetroudes kon bekostig.
dankie vir die link wat jy deurgestuur het!
skaawagter het gesê op September 4, 2012
Het jy ooit plekaanwyser gespeel in die Aula destyds? Dit was moeilik om vir die opera en ballet op die lys te kom tensy mens kontakte met iemand in Pro Arte gehad het, maar ek het tog amper alle opvoerings kon sien, my Wiskunde-aandklasse geignoreer (en gedop) en oa Lucia de Lammermoor en Carmen-ballet oor en oor ervaar! ek blaai nou die dag deur n 50jaar gedenkuitgawe van Trek en sien weer die bekende gesigte van oa Hennie van Melkbos ea…
Springbokpark! skryf nog asb?
Jy skryf so lekker en ek lees so lekker hier. Ek het summier ingeteken dat ek 'n e-pos gaan ontvang wanneer jy weer skryf sodat ek jou nie weer mis nie.
frandr het gesê op September 4, 2012
Ek was een van die iemande in Pro Arte en het gereeld plek aangewys en dan pouses moes tee skink, vir my 'n moeilike opdrag, maar ek was dapper ter wille van die vertonings ;0) Ek gaan nie vir jou se waar in daai Trek ek verskyn nie, want ek lyk on?/gelukkig nie meer so nie
Dankie, MH – ek voel geëerd!
Kleedrepetisies is hoogs opwindend en die mense wat daarna gaan kyk, is ware kunsteliefhebbers. Die Brooklynteater gee mens soggens op Saterdae 'n 20-minuutlange voorsmakie van watter vertoning hulle ook al die week daarna gaan hou, teen net R10!
Ek waardeer jou meelewing…
Ek troos my maar daaraan dat die universiteit mos veronderstel is om elitisties te wees…?
Jy's te eniger tyd welkom om op my stoep te plak, Ouboet! Helaas, ons het as eerstejaar-barbare nie die besonderse prof Elize waardeer nie, maar heerlik gegiggel as 'n belhamel die lesingsaalligte aan- en afskakel – bid jou dit aan! Vandag skaam ek my morsdood.Dankie vir jou liriese herinnerings.
PROF RENA PRETORIUS
Die stylvolle en grasieuse Prof Rena Pretorius het die mooiste gedigte in Afrikaans vir ons toeganklik gemaak. Nog 'n formidabele vrou het my beïndruk. Tydens een van haar lesings het ek heel toevallig eenkeer langs joolkoningin Gaynor Downie, eggenote van Johan Rupert, gesit. My oopmond-bewondering vir een van die heel mooiste meisies wat ek ooit op kampus gesien het, het Prof Pretorius genoop om my vriendelik dog ernstig te vra om tog eerder op te let.
Frannie, daar is iets spesiaals vir jou op die stoep
frandr het gesê op September 6, 2012
Ag ek hoor sommer haar versoek – 'vriendelik dog ernstig'. 'n Ware dame, sy het nog handskoentjies gedra toe sy by UP begin klasgee het. Agter daardie professionele voorkoms en optrede skuil 'n warme belangstelling en medemenslikheid.